Vážení spoluobčania.

Radi by sme Vás informovali o skutočnosti, že Obec Bitarová vydala **na základe neustále sa zvyšujúcich poplatkov za zvoz a likvidáciu komunálneho odpadu Všeobecne záväzné nariadenie č. 4/2022 o miestnych daniach a o miestnom poplatku za komunálne odpady a drobné stavebné odpady na území obce Bitarová**, z ktorého vyplýva pre nás všetkých niekoľko zásadných zmien, ktoré sa týkajú spôsobu a periodicity vývozu komunálneho odpadu, drobného stavebného odpadu a nakladania s biologicky rozložiteľným odpadom a platieb za tieto služby.

1. Na území obce Bitarová sa **od 01.01.2023** zavádza **vážený** **množstvový** zber komunálneho odpadu, drobného stavebného odpadu a biologicky rozložiteľného odpadu. To znamená, že každá domácnosť bude po konečnom zúčtovaní uhrádzať poplatok za odvoz a likvidáciu komunálneho odpadu **len** za ňou skutočne vyprodukovaný odpad. Tento cieľ dosiahneme začipovaním a jednotlivým vážením zberných nádob z každej domácnosti. **(Zberné nádoby označené ružovým znakom „V“ je potrebné urýchlene vymeniť na obecnom úrade, nakoľko ich nie je možné začipovať –** Kontaktujte starostu obce na tel. čísle 0910 222 257 **)**

- Vývoz všetkých zberných nádob komunálneho odpadu bude realizovaný zbernou

spoločnosťou v pravidelných 14 dňových intervaloch.

- Každá zberná nádoba bude jednotlivo zvážená.

- **Poplatník je povinný v termíne najneskôr do 31.01.2023 vykonať ohlasovaciu**

**povinnosť za svoju domácnosť a uhradiť Preddavok na poplatok !!!**

- Prípadný nedoplatok resp. preplatok vzniknutý ako rozdiel medzi predplatenou

sumou a skutočnými nákladmi vynaloženými na zvoz a likvidáciu komunálneho

odpadu bude poplatníkovi zúčtovaný na konci zdaňovacieho obdobia ( pri úhrade

Preddavku na poplatok pre nasledujúci kalendárny rok).

1. Obec Bitarová stanovuje sadzbu poplatku za komunálny odpad: **a**.) pre **fyzickú osobu**, ktorá má v obci trvalý pobyt alebo prechodný pobyt, alebo

ktorá je na území obce oprávnená užívať alebo užíva byt, nebytový priestor,

pozemnú stavbu alebo jej časť, alebo objekt, ktorý nie je stavbou, alebo záhradu,

vinicu, ovocný sad, trvalý trávny porast na iný účel ako na podnikanie, pozemok

v zastavanom území obce okrem lesného pozemku a pozemku, ktorý je evidovaný

v katastri nehnuteľností ako vodná plocha (ďalej len "nehnuteľnosť"), **b**.) pre **právnickú osobu, fyzickú osobu-podnikateľa**,ktorá je oprávnená užívať alebo

užíva nehnuteľnosť nachádzajúcu sa na území obce na podnikanie, alebo iný účel.

**3.** Mení sa sadzobník poplatkov za vývoz a likvidáciu odpadov !

V zmysle schváleného VZN sú určené nasledujúce podmienky :

- Bude sa účtovať „Preddavok na poplatok“ podľa počtu ohlásených členov domácnosti !

- Cena za zvoz a likvidáciu komunálneho odpadu bola podľa skutočných oprávnených

nákladov zbernej spoločnosti stanovená **pre rok 2023 na :**

**0,1549€ za 1Kg** komunálneho odpadu **pre fyzické osoby**

**0,20€ za 1Kg** komunálneho odpadu **pre právnickú osobu, fyzickú osobu-podnikateľa**

- **Koeficient** **(K)** sú predpokladané náklady na vývoz a likvidáciou komunálneho odpadu

vypočítané na jedného člena domácnosti , resp. prevádzku na podnikanie

**a.) KOMUNÁLNY ODPAD (KO) – fyzické osoby :**

- zberná nádoba s objemom **120 L a 240 L** s vývozom **1 x za 2 týždne**

Preddavok na poplatok = koeficient 19,30€ x početčlenov domácnosti

Pre poberateľov starobného, alebo plného invalidného dôchodku žijúcich osamelo (v jednočlennej domácnosti) zabezpečí obec Bitarová bezplatný vývoz **50 kg** komunálneho odpadu.

**b.) BIOLOGICKY ROZLOŽITEĽNÝ ODPAD (BRKO) :**

V obci Bitarová prebieha skladovanie a likvidácia BRKO z domácností v komposteroch pridelených v roku 2020. Domácnosti zriadené po tomto termíne sú povinné si zabezpečiť komposter na vlastné náklady a doručiť obci čestné vyhlásenie ( je prílohou VZN č.4/2022) o tom, že na kompostovanie používa vlastnú kompostovaciu jamu, resp. vlastný komposter. V opačnom prípade je takáto domácnosť **povinná** zahájiť zber a likvidáciu BRKO nasledujúcim spôsobom :

- do domácnosti bude na základe písomnej objednávky doručenej na OÚ **do 31.01.2023** prostredníctvom obce dodaná špeciálna zberná nádoba hnedej farby s objemom 140 L

**- Prenájom nádoby, vývoz a likvidácia BRKO je spoplatnená !!!!**

- nádoba **140L** – vývoz **1 x za týždeň** – poplatok = **269,36€ za nádobu a rok**

(v cene je zahrnutý prenájom nádoby a jej vývoz)

**c.) KOMUNÁLNY ODPAD (KO) – právnické osoby :**

- nádoba s objemom **120L** – vývoz **1 x za 2 týždne -** Preddavok na poplatok = **115,80€**

- nádoba s objemom **240L** – vývoz **1 x za 2 týždne** - Preddavok na poplatok = **231,60€**

- nádoba s objemom **1100L** – vývoz **1 x za 2 týždne** – Preddavok na poplatok = **1042,40€**

V prípade záujmu poplatníka o zmenu pridelenej zbernej nádoby je túto možné vykonať len v období od 01.01. do 31.01.2023.

**Vývoz zbernej nádoby bude zrealizovaný zmluvnou spoločnosťou až po zaplatení príslušného poplatku a nalepení pridelenej ochrannej nálepky na nádobu. Zberné nádoby bez riadneho označenia nebudú obyvateľom vyvážané !!!**

Pevne veríme, že schválená úprava druhu zberu komunálneho odpadu a úprava poplatkov za jeho zvoz a likvidáciu prispeje k zlepšeniu spravodlivého spoplatňovania uvedených služieb.

Rovnako dúfame, že budeme spoločne naďalej dôsledne zvyšovať mieru separácie a vytriedenia komunálneho odpadu, čím dosiahneme akceptovateľnú úroveň zvyšovania poplatkov za služby spojené so spracovaním odpadov.

**Chceme Vám vysloviť naše úprimné poďakovanie za Vašu doterajšiu a aj budúcu snahu o zvyšovanie miery separácie a znižovanie množstva nevytriedeného komunálneho odpadu !**

**Ďakujeme !!!**

Poslanci obecného zastupiteľstva a starosta Obce Bitarová.